ต่อมาพระปิยะราช ได้นำนายปรีชาและกลุ่มชาวบ้านไปดูบ่อส้วมที่สั่งให้สามเณรทั้ง 5 รูป คือ 1.สามเณรคำ ไทยอ่อน อายุ 1 ปี 2.สามเณรสฤทธิ์ ดีเจริญ อายุ 1 ปี 3.สามเณรสมหมาย อินทอง อายุ 1 ปี 4.สามเณรชัยณรงค์ มาเลอายุ 14 ปี และ 5.สามเณรนฤเบส เณรแพน อายุ 16 ปี ลงไปแช่ตัวและดำลงไปเป็นการลงโทษ โดยบ่อดังกล่าวเป็นหลุมบ่อกว้างประมาณ 1 เมตร ลึกประมาณ 2 เมตร อยู่หลังห้องน้ำด้านหลังวัด โดยไม่มีฝาปิดบ่อข้างใน มีน้ำครำและอุจจาระเกือบเต็มบ่อ ส่งกลิ่นเหม็นและมีหนอนไต่เต็มบ่อ อย่างไรก็ตาม เมื่อชาวบ้านเห็นก็ถึงกับต่อว่าพระปิยะราชอย่างรุนแรงว่าทำเกินกว่าเหตุพระปิยะราช ได้ชี้แจงกับชาวบ้านว่าไม่ได้ตั้งใจที่จะลงโทษแบบนั้น เนื่องจากกลุ่มสามเณรดังกล่าวมักจะโดดเรียนหลักธรรมเป็นประจำจึงได้ตั้งข้อตกลงในการลงโทษเอาไว้ และการที่ตั้งการลงโทษให้ลงไปแช่ในบ่อส้วมเป็นการตั้งขู่ขึ้นมา เมื่อวันที่เกิดเหตุได้บอกสามเณรทั้งหมดแล้วว่าให้ตักเอาเศษอุจจาระออกจากบ่อแทน แต่สามเณรทั้งหมด ยืนยันว่าขอลงไปแช่ในบ่อส้วมแทนเนื่องจากเร็วดีไม่ต้องตักอุจจาระจากนั้นพระครูวิสุทธิธรรมภาณีได้เรียกนายปรีชาและพ่อแม่ของสามเณรคำพร้อมชาวบ้านทั้งหมดเข้าไปพูดคุยกันในวิหารวัด โดยได้ขอฟังรายละเอียดของเรื่องทั้งหมดจากทางสามเณรที่ถูกลงโทษและจากพระพี่เลี้ยงที่ลงโทษกลุ่มสามเณร และกล่าวกับชาวบ้านว่าไม่นึกว่าเรื่องจะมาบานปลายถึงขนาดนี้
พระปิยะราชได้นํานายปรีชาและกลุ่มชาวบ้านไปดูบ่อส้วมที่สั่งให้สามเณรทั้งกี่รูป 
5